**Az ELTE Földtudományi Doktori Iskola Működési Szabályzata**

(Minden itt nem szabályozott kérdésben az ELTE Doktori Szabályzata illetve az annak részét képező kari szabályok irányadók)

1.§

# A Földtudományi Doktori Iskola

A doktori iskola neve: ELTE Földtudományi Doktori Iskola Székhelye: 1117 Budapest, Pázmány Péter sétány 1/c

A Földtudományi Doktori Iskolát a Magyar Akkreditációs Bizottság (MAB) akkreditálta, hogy szervezett, illetve egyéni képzés keretében a doktori (PhD) tudományos fokozat megszerzésére felkészítsen. A Földtudományi Doktori Iskola a képzésben résztvevő és a kutatómunkát irányító tanárokból és a doktori iskola hallgatóiból, doktorjelöltjeiből álló intézmény. A képzés célja a földrajz- és a földtudományban a felsőoktatási és tudományos kutatói utánpótlás folyamatos biztosítása. Az iskola Képzési Tervének megfelelő tanulmányokat folytató, kutatómunkát végző doktoranduszok és doktorjelöltek a tudományterület vezető oktatóinak és kutatóinak (külföldieket is beleértve) közreműködésével készülnek fel doktori disszertációjuk elkészítésére és megvédésére.

A Képzési Terv tartalmazza a kreditkövetelményeket, a hallgatói kreditszerzés szabályait. A tárgyfelvétel és teljesítés rögzítése a doktori iskolában is az egyetem egységes elektronikus tanulmányi rendszerében történik.

2.§

# A Földtudományi Doktori Iskola Tanácsa

1. A Földtudományi Doktori Iskola Tanácsának elnöke az iskola vezetője.
2. A Tanács tagjai a programvezetők, az iskolában művelt tudományágak képviselői, vezető oktatói, kutatói – egyharmaduk külső tag. Állandó meghívottak, tanácskozási joggal a doktorjelöltek képviselőjeként 1 fő, valamint az ELTE TTK FFI nem törzstag tanszékvezetői. Tanácstag felmentésére akkor kerülhet sor, ha huzamosabb ideig nem tudja ellátni feladatát.
3. A Tanács rendszeresen — legalább negyedévenként — ülésezik. Az ülésekről jegyzőkönyv készül.
4. A Tanács feladata az iskola szakmai irányítása, a képzés színvonalának biztosítása és ellenőrzése.
   1. A Tanács – a felvételre jelentkezők számát és a korábbi évek fokozatszerzéseit tartalmazó, rögzített algoritmus alapján – javaslatot tesz az államilag finanszírozott (ösztöndíjas) felvételi létszám programok közötti elosztására, figyelemmel a kiegyensúlyozott tudományos utánpótlásra az iskolában képviselt tudományágakban.
   2. A Tanács összeállítja a doktori felvételi bizottságokat és megszervezi – általában programonként – a felvételi beszélgetéseket. A jelentkezők egyetemi (és szakmai) teljesítménye, valamint felvételi szereplése alapján a Tanács megállapítja a jelöltek erősorrendjét, és ez alapján javaslatot tesz a TDT-nek az ösztöndíjas, illetve önköltséges hallgatók felvételére.
   3. A felvételi bizottságok vezetői a programvezetők, tagjai a Tanács tagjai és az illetékes oktatási egységek vezetői.
   4. A Tanács szakterületi illetékességében véleményezi a honosítási kérelmeket
   5. A Tanács félévenként jóváhagyja a Képzési Tervben szereplő, meghirdetendő doktori kurzusok témáit és előadóit. Új, tudományos fokozattal rendelkező oktató (témavezető) akkreditálására a benyújtott tudományos életrajz és publikációs jegyzék alapján az iskola Tanácsa tesz javaslatot a TDT-nek.
   6. A Tanács időről-időre áttekinti a doktori szigorlati tárgyak, valamint az elismert publikációs helyek listáját, és javaslatot tesz a TDT-nek ezek esetleges módosítására.
   7. A Tanács felügyeli a doktoranduszok tanulmányi és kutatási előrehaladásának ellenőrzésére szolgáló, a Képzési tervben is szereplő, általában programonként megtartandó évenkénti beszámolókat.
   8. A Tanács a programvezető javaslata alapján dönt a doktorandusz téma-, illetve témavezető változtatása ügyében.
   9. A Tanács megtárgyalja a más doktori iskolában vagy külföldi részképzés során felvételre tervezett majd teljesített kurzusokra vonatkozó hallgatói kérelmeket, és dönt a beszámítható kreditpontok számáról.
   10. A Tanács megtárgyalja és javaslatot tesz a TDT-nek a doktori eljárás iránti kérelmekkel kapcsolatban a szigorlati tárgyakra, valamint a szigorlati és védési bizottságok személyi összetételére
   11. A Tanács meghatározza a tudományterület műveléséhez szükséges, illetve elismerhető idegen nyelveket.
   12. A Tanács javaslatot tesz a TDT-nek a képzés során felszabaduló ösztöndíjak odaítélésének kérdésében.
5. A Tanács dönt a doktori iskola számára a doktori képzésre rendelkezésre bocsátott pénzeszközök felosztásáról, és nyilvántartást vezet annak felhasználásáról.
6. A Tanács munkáját az ELTE TTK FFI intézeti adminisztrációja segíti.

3.§

# A Földtudományi Doktori Iskola programjai

1. A Földtudományi Doktori Iskolához három doktori program tartozik: Földrajz–Meteorológia Program

Geológia–Geofizika Program Térképészet és Geoinformatika Program

1. A Földtudományi Doktori Iskola doktori programjaiban folyó képzést a doktori program vezetője irányítja.
2. A programvezető tevékenységét a doktori iskola tanácsának támogatásával és azzal együttműködve végzi.
3. A kutatási téma alapján a doktori programhoz tartozó PhD hallgató és doktorjelölt munkáját a témavezető irányítja.
4. A kutatási és oktatási kreditek teljesítésének igazolására a témavezető javaslata alapján a programvezető jogosult.

4.§

# A Földtudományi Doktori Iskola Gyűlése

1. A Gyűlés a Földtudományi Doktori Iskola szavazati joggal rendelkező törzstagjaiból, valamint tanácskozási jogú meghívott tanáraiból áll.
2. A Gyűlés szükség szerinti gyakorisággal ülésezik, a doktori iskola vezetője hívja össze a tagok részére előzetesen kiküldött írásbeli meghívóval.
3. A Gyűlés javaslatokat fogalmaz meg minden, a doktori iskola hosszú távú oktatási és kutatási stratégiáját, illetve működését érintő kérdésben, továbbá az iskola vezetőjét, a programvezetőket és a tanácstagokat érintő személyi kérdésekben.

5.§

# A fokozatszerzés sajátos előfeltételei a Földtudományi Doktori Iskolában

1. Nyelvvizsga: az értekezés benyújtásának feltétele az EDSZ-ben meghatározottakon túl, hogy a doktorjelölt az angol, német, francia, spanyol, orosz nyelvek legalább egyikében rendelkezzék legalább C típusú, középfokú (vagy azzal egyenértékű) nyelvvizsgával.
2. Publikációk: az értekezés benyújtásának feltétele legalább 2, az értekezés témakörében megjelent tudományos publikáció, amely az MTMT adattárba feltöltött s megfelel az ODT tudománymetriai követelményeinek. Folyóiratcikkek elfogadásakor az MTA X. és IX. osztálya szakmailag illetékes tudományos bizottságai által meghatározott folyóiratlisták az irányadók.
3. Ha a jelentkező a fokozatszerzési eljárást a képzés 6. félévében, doktoranduszként indítja meg, akkor már témavázlattal történő jelentkezés esetén is rendelkeznie kell a doktori értekezés témájából készült, a doktori iskola által meghatározott publikációkkal, valamint rendelkeznie kell az 1. pontnak megfelelő nyelvvizsgákkal.

A csatolt Mellékletekkel együtt

*Megtárgyalta és elfogadta a DI Tanácsa xxxxxxxxxxxxxxxxxxxxxxx.*

*Jóváhagyta az Egyetemi Doktori Tanács xxxxxxxxxxxxxxxxxxxx ülésén.*

1. *Melléklet*

**A Földtudományi Doktori Iskola szigorlati tárgyai Földrajzból** fő- és melléktárgyként választható:

Általános természetföldrajz Általános társadalomföldrajz

Magyarország és a Kárpát-medence természeti földrajza Magyarország társadalomföldrajza

Regionális természetföldrajz Regionális társadalomföldrajz Terület- és településfejlesztés Környezetföldrajz

Regionális tudomány Településföldrajz

**Földrajzból** csak melléktárgyként választható: A földrajztudomány története

A földrajz tanításának módszertana

Ökológia Tájökológia Politikai földrajz Piacgazdaságtan Településszociológia

Negyedidőszak földrajza Talajtan-talajföldrajz Térinformatika

Regionális elemzési módszerek

**Meteorológiából** fő- és melléktárgyként választható: Elméleti meteorológia

Elméleti klimatológia Légkörfizika

**Meteorológiából** csak melléktárgyként választható: Szinoptikus meteorológia

Környezetvédelmi meteorológia

Levegőkémia Dinamikus modellezés Agrometeorológia Numerikus előrejelzés Műholdmeteorológia

Klimatológia Hidrometeorológia

**Földtan-Geofizikából** fő- és melléktárgyként választható: Kőzettan

Geokémia

Ásványtan Ércteleptan Ősállattan

Ősnövénytan (választható 2 félév botanikai tanulmány után) Földtörténet

Általános földtan Magyarország földtana

Környezetföldtan/környezeti állapotvizsgálat és kárelhárítás Szénhidrogénföldtan és medenceanalízis Hidrogeológia/alkalmazott hidrogeológia Geomatematika/geostatisztika

Általános geofizika (gravitáció, földalak, változó forgás,

földmágnesesség, szeizmológia, geotermika és radiológia)

A Föld mechanikai szerkezete, anyagi összetétele és dinamikája

Alkalmazott geofizika (felszíni módszerek) Mélyfúrási geofizika

**Földtan-Geofizikából** csak melléktárgyként választható: A földköpeny és a litoszféra felépítése

Üledékes kőzettan

Kozmopetrológia

Felszíni és talajképző folyamatok geokémiája Biogeokémia

Környezeti és alkalmazott geokémia Kőzetalkotó ásványok ásványtana

Ércásványok és kísérőik kristálytana és kristálykémiája Fényoptikai vizsgálati módszerek

Kristályoptika

Ásvány-kőzettani műszeres vizsgálati módszerek Biosztratigráfia

Paleobiogeográfia Mikropaleontológia Paleoökológia Evolúció

A történeti földtani és rétegtani kutatás módszerei Szerkezeti földtan és lemeztektonika Szedimentológia

A földtani kutatás geofizikai módszerei

Az alpi-kárpáti-pannon-dinári térség regionális földtana A magyarországi paleozoikum földtana

A magyarországi mezozoikum földtana A magyarországi kainozoikum földtana Geomikrobiológia

Szerves geokémia Diagenezis

Az üledékes formációk hasznosítható ásványi nyersanyagai Bauxitföldtan/paleopedológia

Hulladékelhelyezés és környezeti hatásvizsgálat Gravitáció, földalak, forgás

Földmágnesség és a Föld körüli térség fizikája Szeizmológia és a Föld mechanikai szerkezete Geofizikai folyadékdinamika

Hagyományos szelvényezési eljárások Nukleáris szelvényezési eljárások Szeizmikus értelmezés

Kémiai geodinamika Vulkanológia Magmás petrogenezis

Metamorf petrogenezis Izotópgeokémia Archeometria Geoarcheológia

**Térképészetből** fő- és melléktárgyként választható: Térképszerkesztés- és tervezés

Tematikus kartográfia

Számítógépes térképszerkesztés Vetülettan

Topográfia Térinformatika

**Térképészetből** csak melléktárgyként választható: Kartográfiatörténet

Topográfiai térképrendszerek

Atlasz-kartográfia Földrajzinév-írás Távérzékelés

1. *Melléklet*

# A Doktori Iskola Minőségbiztosítási Terve

Az ELTE Földtudományi Doktori Iskola Minőségbiztosítási Terve az Eötvös Loránd Tudományegyetem Doktori Szabályzatában, annak a Természettudományi Karra vonatkozó különös részében, valamint a doktori iskola Működési Szabályzatában megfogalmazott alapelvekre és szabályokra épül.

A doktori iskola működését a Természettudományi Doktori Tanács (TDT) és az Egyetemi Doktori Tanács (EDT) felügyeli.

A doktori iskola a Minőségbiztosítási Tervben meghatározott szempontokat követve biztosítja a doktori képzés és a doktori fokozatszerzési eljárás magas színvonalát annak minden szakaszában (felvétel, doktori tanulmányok, fokozatszerzés). Minőségbiztosítási követelményként a doktori iskola folyamatos kapcsolatot tart a rokon tudományterületeken működő doktori iskolákkal, a képzési tapasztalatok, tanulságok kölcsönös hasznosítása érdekében.

A Minőségbiztosítási Terv tartalmazza a doktori képzésben résztvevő hallgatókkal és oktatókkal szemben támasztott követelmények folyamatos biztosításának, ellenőrzésének rendjét és intézményeit.

*Felvétel*

A doktori iskolában meghirdetésre kerülő témakiírásokat a doktori iskola tanácsa (DIT) összegyűjti és közzéteszi. A DIT gondoskodik arról, hogy a témakiírások kövessék a szakterületi tudományos fejlődést.

A doktori képzésre jelentkezőkkel a DIT által megbízott felvételi bizottság folytat – szükség esetén doktori programonként – felvételi beszélgetést. A felvételi bizottság – a felvételi jelentkezéskor bekért dokumentumok alapján – megvizsgálja a jelentkezők tanulmányi eredményeit, szakmai felkészültségét, nyelvtudását, korábbi tudományos munkáját, egyetemi tanulmányaik során mutatott teljesítményüket és kutatási tervük megvalósíthatóságát. Ez alapozza meg, hogy a doktori képzésre azok a jelentkezők nyernek felvételt, akik már rendelkeznek a képzés megkezdéséhez szükséges előismeretekkel.

*Törzstagok, témavezetők és oktatók*

A doktori iskola törzstagjai, témavezetői és oktatói tudományos fokozattal rendelkező egyetemi oktatók és kutatók, akiket a DIT javaslata alapján a TDT alkalmasnak tart a doktori iskola működésében való részvételre, akik a doktori iskola tudományágaiban, illetve kutatási területén folyamatos magas szintű tudományos tevékenységet folytatnak.

A doktoranduszok szakmai munkáját a témavezetők irányítják. A témavezető figyelemmel kíséri a vezetett tanulmányi kötelezettségeinek teljesítését, illetve irányítja – a folyamatosan aktualizált kutatási terv alapján végzett – kutatómunkáját.

Az elvárt tanulmányi és kutatási követelményeket nem teljesítő hallgatók a képzésből kizárhatók, költségtérítéses képzésbe átsorolhatók.

*Kurzusok*

A DIT minden tanévben felülvizsgálja a meghirdetésre kerülő kurzusok listáját és felkéri az oktatókat a tárgyak tematikáinak aktualizálására. A doktoranduszoknak lehetőségük van – előzetes kérelem után – más doktori iskolában meghirdetett kurzusok felvételére is.

*Külföldi részképzés*

A doktori iskola támogatja a doktoranduszok külföldi részképzését. A külföldi tanulmányút és kutatómunka színvonalának biztosítása érdekében a doktoranduszoknak előzetesen részletes tanulmányi és kutatási tervet kell benyújtaniuk és a doktori iskola tanácsának jóváhagyását kell kérniük. A külföldi tanulmányút során teljesített tanulmányok és kutatómunka kreditként történő beszámíthatóságáról a DIT teljesítményigazolás alapján dönt.

*A hallgatók rendszeres beszámoltatása*

A DT minden tanévben beszámoltatja a doktori tanulmányokat folytató és a kutatómunkát végző hallgatókat munkájukról. A beszámoltatás során a doktoranduszoknak az elvégzett munkájukról írásos beszámolót és/vagy szóbeli prezentációt kell készíteniük, amelyben kitérnek tanulmányi kötelezettségeik teljesítésére, addigi tudományos eredményeikre és publikációikra, valamint munkájuk további ütemezésére.

Az értekezés véglegesítése, benyújtása előtt a témavezető javaslatára, a témában szakmailag illetékes tanszéken a doktorjelölt kutatómunkájának eredményes befejezését segítendő nyilvános munkahelyi vita szervezhető. Ha erre nem kerül sor, akkor a témavezető írásos értékelése helyettesíti azt.

*Publikációs követelmények*

A fokozatszerzés sajátos publikációs feltételeit a doktori iskola Működési Szabályzata tartalmazza.

Követelmény, hogy a doktorjelölt rendelkezzen az önálló tudományos munkásságát igazoló, a szakma által rangosnak tartott folyóiratban vagy kötetben megjelent kettő vagy több közleménnyel, amelyek az értekezés témakörében készültek. A doktori képzésben résztvevő doktoranduszoknak, doktorjelölteknek publikációikat az MTMT publikációs adattárba fel kell tölteniük.

*Fokozatszerzés követelményei*

A fokozatszerzési eljárás részletes követelményeit az EDSZ és annak kari különös része tartalmazza.

A DIT a doktori fokozatszerzési eljárás elindítására benyújtott kérelmeket, minden feltételre kiterjedően érdemben megvitatja. A jelölt témavezetőjének írásos nyilatkozatot kell tennie, hogy javasolja az eljárás elindítását, illetve a disszertáció benyújtását. A DIT a szigorlati tárgyakat, illetve azok tematikáit rendszeresen felülvizsgálja, és szükség esetén módosítja. A benyújtott disszertáció 2 opponense közül legalább az egyik külső szakember. A védés nyilvános, a védés előtt a doktori disszertáció és a disszertáció tézisei a kar honlapján megtekinthetők.

*Éves beszámoló készítése*

A doktori iskola évente értékeli működését, pénzügyi, oktatási, kutatási és egyéb tudományos tevékenységéről beszámolót készít az Egyetemi Doktori Tanács számára.